Diari Oficial de la Generalitat Valenciana


Sumari del DOGV 3323, del 04-09-1998 (1998/6427)

ORDRE de 14 de juliol de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la naturalesa, d'un immoble situat en la partida Sufera del terme municipal de Cabanes (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6427


Data del document
:   14-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 14 de juliol de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la naturalesa, d'un immoble situat en la partida Sufera del terme municipal de Cabanes (Castelló). [1998/A6427]
  
Mitjançant escriptura de compravenda, atorgada davant el notari de València Juan Alegre González l'1 de juliol de 1998, la Generalitat Valenciana va adquirir uns terrenys en la partida de Sufera del terme municipal de Cabanes (Castelló), dins dels límits del Parc Natural del Desert de les Palmes, per a la preservació dels valors naturals ecològics i paisatgístics i la restauració d'aquests.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'esmentat immoble.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana amb efectes d'1 de juliol de 1998, i amb la finalitat de preservar els valors naturals ecològics i paisatgístics i la restauració d'aquestos en el Parc Natural del Desert de les Palmes, dins del qual es troba, l'immoble que a continuació es descriu:
  
Rústica. Forest llenyes baixes, situat en el terme municipal de Cabanes, partida Sufera, també coneguda per Miravent i Cova del Bisbe, amb una extensió de 105 hectàrees, 95 àrees, 41 centiàrees, que confronta, per nord, amb el senyor Manuel Segarra, béns parroquials i altres; sud, senyor Francisco Soliva Bojados i la resta de la finca matriu de la qual se segrega (propietat del Sr. Francisco Garrido Gual); est, senyor Antonio Gimeno Roca, i oest, terme municipal de Puebla de Tornesa.
  
Consta en l'Inventari General de Béns i Drets de la Generalitat Valenciana amb el número A01/12/033/0003.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 14 de juliol de 1998
  
El conseller d'Economia, Hisenda i Administració Pública,